google/wiki40b huggingface dataset:
Penggodaan

Pandangan biologi

Seorang ahli biologi Perancis bernama Thierry Lodé menyuarakan pandangan dalam bukunya  bahawa penggodaan boleh berpunca dari rangsangan supranormal. Kecenderungan kepada perbuatan berlebih-lebih adalah komponen biologi asas yang menerangkan keghairahan sifat-sifat seks tertentu, misalnya: ekor merak dan sepit ketam rebab. Pemilihan seks dan konflik seks boleh menguatkan sifat-sifat melampau tertentu dengan memerhebat nafsu seks. Simetri dwisisi ini juga merupakan sifat penting dalam hidup. Kebanyakan haiwan gemar mengawan dengan teman seksnya dengan memperagakan corak simetri. Sebenarnya, sifat-sifat simetri banyak berubah kesan pertumbuhan dan tahap kesihatan, maka jika terjadinya asimetri maka adanya masalah genetik atau kepincangan sistem keimunan (MHC).
Garautha

Demografik 2001

Menurut bancian India pada tahun 2001, Garautha memiliki bilangan penduduk seramai 8,739. Dari jumlah tersebut, kaum lelaki membentuk 53% dari jumlah keseluruhan populasi dan wanita seramai 47%.

Pendidikan 2011

Menurut bancian India pada tahun 2001 Garautha memiliki kadar pendidikan (kebolehan membaca) 61%, melebihi kadar purata kebangsaan 59.5%; dengan 61% lelaki dan 39% wanita mampu membaca. 16% dari populasi berusia di bawah 6 tahun. (2001)
Suruhanjaya 9/11

Kritikan

Suruhanjaya ini dibidas atas dakwaan banyaknya konflik kepentingan sesama pesuruhjaya dan kakitangan (cth., Philip D. Zelikow, Pengarah Eksekutif/Pengerusi Suruhanjaya 9/11 mengarang sebuah buku bersama Condoleezza Rice pada tahun 1995) Lebih-lebih lagi, laporan suruhanjaya ini turut dibidas oleh para pesuruhjaya itu sendiri dan pihak lain.
Para ahli suruhanjaya dilantik oleh George W. Bush dan juga Kongres, maka timbulnya kritikan bahawa suruhanjaya ini tidak benar-benar bebas daripada kerajaan Amerika Syarikat yang sepatutnya mengkaji tindak-tanduknya. Dalam laporannya, suruhanjaya menegaskan bahawa "tujuan[nya] bukan untuk menyalahkan sesiapa individu," tetapi rasional ini dipercayai oleh para pembidas sebagai mengaburi perkara sebenar demi memuaskan politik konsensus.
Uninguningan

Uninuningan ialah sebutan bagi "Alat-alat muzik tradisional" Batak Toba, Indonesia.
Sosokan Cinta Mandi

Poskod

Poskod yang digunakan di Sosokan Cinta Mandi adalah 39374. Terdapat 17 buah desa di dalam daerah kecamatan Bermani Ilir.
Hademstorf

Hademstorf merupakan sebuah munisipaliti terletak di daerah Heidekreis, Niedersachsen, Jerman.
Albessen

Albessen merupakan sebuah kawasan perbandaran terletak di daerah Kusel, Rhineland-Palatinate, Jerman.
Samboal

Samboal merupakan sebuah kawasan perbandaran di Sepanyol di Segovia, di komuniti autonomi Castile dan León.
Villembray

Villembray ialah sebuah komun di jabatan Oise di utara Perancis, wilayah Picardy.
Teg (metadata)

Dalam sistem maklumat, teg ialah kata kunci atau istilah yang diberikan kepada sekeping maklumat (seperti penanda Internet, imej digital, rekod pangkalan data, atau fail komputer ). Metadata semacam ini membantu menerangkan item dan membolehkannya ditemui semula dengan melayari atau mencari. Teg biasanya dipilih secara tidak rasmi dan secara peribadi oleh pencipta item atau oleh penontonnya, bergantung kepada sistem, walaupun mereka juga boleh dipilih dari perbendaharaan kata yang terkawal. 
Penandaan telah dipopularkan oleh laman web yang dikaitkan dengan Web 2.0 dan merupakan ciri penting banyak perkhidmatan Web 2.0. Ia juga merupakan sebahagian daripada sistem pangkalan data lain, aplikasi desktop, dan sistem operasi.
Kampung Nakhoda Saamah

Poskod

Poskod yang digunakan di Kampung Nakhoda Saamah, Bachok, Kelantan adalah 16300.
Taman Batu Permai

Taman Batu Permai adalah sebuah taman perumahan yang terletak di batu 5, Jalan Ipoh, Kuala Lumpur. Diantara kawasan perumahan berhampiran kawasan perumahan ini adalah Taman Mastiara, Taman Tasik Indah, PPR Batu Muda, Kampung Batu Muda, Taman Wahyu, Kampung Batu dan Kampung Delima.Belok kiri jalan terus sebelah kiri ada kubur.Masok kubur melawat saudara mara.
Kabupaten Pangandaran

Pemerintahn

-

Demografi

\
Sankt Egidien

Sankt Egidien merupakan sebuah kawasan perbandaran terletak di daerah Zwickau, Saxony, Jerman.
Piala Dunia B-17 FIFA 2015

Lambang dan slogan

Lambang dan slogan ("Una fiesta en nuestra cancha", satu pihak di atas padang kami) daripada kejohanan ini diumumkan pada 7 Oktober 2014.

Skuad

Setiap pasukan mesti menamakan skuad 21 pemain (tiga daripadanya mestilah penjaga gol) mengikut tarikh akhir FIFA.
Semua pemain pasukan wakilnya dilahirkan pada atau selepas 1 Januari 1998.
Bolak-balik angkasa lepas

Penamatan khidmat

Bolak-balik angkasa asalnya bertujuan digunakan sebagai suatu "trak angkasa" oleh pihak Amerika Syarikat bagi membina suatu stesen angkasa di orbit Bumi rendah pada sekitar tahun 1990-an. Projek ini lama kelamaannya beransur ubah menjadi Stesen Angkasa Antarabangsa yang ditunda pembinaannya berkali-kali sehingga pesawat beroperasi 15 tahun lebih lama daripada yang dijangkakan.
Misi ke-135 dan terakhir yang melibatkan pesawat ini terdiri daripada empat orang angkasawan—Christopher Ferguson (komander), Douglas Hurley (juruterbang), Sandra Magnus (Mission Specialist 1), and Rex Walheim (Mission Specialist 2) dalam pesawat Atlantis yang berlepas pada 8 Julai 2011 dan mendarat dengan selamatnya di Pusat Angkasa Kennedy pada 21 Julai 2011 pukul 5:57 pagi waktu tempatan (09:57 UTC).
Pihak Amerika Syarikat kini bergantung kepada roket Soyuz Rusia untuk tujuan pengangkutan bekalan dan bahan binaan ke ISS.
Nombor perdana

Dalam matematik, nombor perdana adalah nombor asli yang lebih besar daripada 1, yang faktor pembahaginya cuma 1 dan bilangan itu sendiri. Sebagai contoh, 2 dan 3 adalah nombor perdana. 4 bukan nombor perdana kerana 4 boleh dibahagi 2. Sepuluh nombor perdana yang pertama ialah 2, 3, 5, 7, 11, 13, 17, 19, 23 dan 29.
Jika suatu bilangan yang lebih besar daripada satu bukan nombor perdana, maka bilangan itu disebut nombor komposit. Cara termudah untuk menentukan nombor perdana yang lebih kecil daripada bilangan tertentu adalah dengan menggunakan saringan Eratosthenes manakala saringan Atkin agak pantas.

Nombor perdana terbesar

Nombor perdana terbesar yang diketahui setakat ini ialah 2⁷⁴ ²⁰⁷ ²⁸¹ − 1. Bilangan ini mempunyai 22,338,618 digit dan merupakan nombor perdana Mersenne. Ditemui oleh Great Internet Mersenne Prime Search pada 7 Januari 2016.
Nombor perdana terkecil dan satu-satunya nombor perdana genap ialah 2.
Haji Abdul Hamid Kampung Tebauk

Haji Abdul Hamid Kampung Tebauk merupakan salah seorang tokoh ulamak di nusantara yang terkemuka.
Haji Abdul Hamid Kampung Tebauk merupakan salah seorang daripada ulamak Melayu yang bertanggung jawab mengembangkan syiar Islam di nusantara. 
Kedudukan nusantara diantara jalan perdagangan tanah Arab dengan negara China merupakan peluang yang membenarkan kawasan nusantara menjadi satu kuasa bertaraf antarabangsa yang dipengaruhi oleh idea dan kebudayaan daripada bangsa Arab, India dan China.
Mereka yang bertaraf ulamak biasanya pernah melanjutkan penggajian ke Semenanjung Arab seperti di Mekah, atau Universiti Al-Azhar. Di sana mereka juga terdedah kepada kebudayaan Parsi, Rom dan Turki sebagaimana yang dapat dikesan dalam sastera golongan istana seperti Hikayat Amir Hamzah, dan juga oleh kebudayaan China seperti mana yang terdapat dalam Hikayat Hang Tuah, dan Syair Siti Zubaidah.
Pengetahuan ugama dan politik dunia ini menjadikan mereka seseorang yang berpengaruh sekembalinya mereka ke nusantara ketika itu. Haji Abdul Hamid telah mengasaskan Pondok Haji Abdul Hamid, Kampung Tebauk, Kuala Nerus, Kuala Terengganu pada akhir abad ke 19M.
White House Down

Ringkasan

Seorang Polis Kapitol, John Cale tidak diterima untuk bekerja dengan Perkhidmatan Rahsia untuk melindungi Presiden James Sawyer. Tidak mahu mengecewakan anak perempuannya, Emily dengan berita itu, Cale mengambilnya untuk melawat Rumah Putih, apabila kompleks ini diambil-alih oleh sebuah kumpulan tentera bersenjata. Dengan kerajaan negara menjadi dalam keadaan huru-hara, ia terpulang kepada Cale untuk menyelamatkan presiden, anak perempuannya, dan negara.
Gendang Tabur

Gendang Tabur ialah sejenis alat muzik tradisional Brunei yang digunakan beberapa puak yang menetap di Negara Brunei Darussalam seperti Melayu (Brunei), Kedayan, Tutong, Belait, Dusun, Bisaya dan Murut.
Fungsi Gendang Tabur ialah untuk mengatur rentak megikut dari pukulan si pemain. Pelbagai cara pukulan yang tertentu yang akan dipukul dan disertai oleh tingkahnya.
Ia dimainkan mengiringi pelbagai acara seperti majlis adat ataupun persembahan bercorak kebudayaan, contohnya tarian Zapin. Ia akan indah jika ditemani dengan alat muzik yang lain sepeti gulingtangan, tar, rebana, gambus, gong, canang, gendang labik sebagai peningkah dan biola.
Affin Bank

Latar Belakang

Affin Bank memulakan operasinya pada bulan Januari 2001 selepas berlakunya pengabungan di antara 2 bank iaitu Perwira Affin Bank Berhad dan BSN Commercial (M) Berhad pada bulan Ogos 2000. Pada bulan Jun 2005, ia bergabung pula dengan Affin-ACF Finance Berhad. Setakat ini bank ini mempunyai 82 buah cawangan seluruh negara. 
Bangunan Ibu Pejabat yang dipanggil Menara Affin terletak di Jalan Raja Chulan, Kuala Lumpur.

Penubuhan Affin Islamic

Affin Islamic Bank merupakan subsidiari kepada Affin Bank. Ditubuhkan pada 1 April 2006, bank yang menjalankan perbankan islam sepenuhnya ini menawarkan produk dan khidmat untuk perbankan Pengguna dan Enterprise.
Zúñiga, Navarra

Zúñiga merupakan sebuah bandar dan kawasan perbandaran yang terletak di Sepanyol dalam wilayah Navarre.
Steppe

Steppe (Bahasa Rusia: степь, /stép/) ialah kawasan padang rumput yang luas dan tidak ditumbuhi pokok kecuali sungai dan tasik berdekatan.
Warcq, Meuse

Warcq ialah komun di jabatan Meuse di timur-laut Perancis.
Pleitas

Pleitas merupakan sebuah kawasan perbandaran yang terletak di wilayah Zaragoza, Aragon, Sepanyol
Venice

Pembangunan dan pembentukan republik berdiri sendiri (Repùblica Vèneta)

Dari abad ke-9 hingga abad ke-12, bandar ini terbangun sebagai sebuah negara kota (talasokrasi atau Repubblica Marinara: tiga yang lain ialah Genoa, Pisa, dan Amalfi). Kedudukan strategik di teluk menghadap laut Adriatik menjadikan kegiatan perdagangan dan kelautan di bandar ini sangat terdedah. Penghapusan keigatan lanun sepanjang persisisan Dalmatia menjadikan kota ini sebuah pusat perdagangan yang makmur di rantau Eropah Barat, terutamanya antara Empayar Byzantine dan Asia sambil lautan sekelilingnya dijaga daripada ancaman lanun. Mesin percetakan yang baru dicipta dari Jerman merebak luas ke seluruh peLusuk benua Eropah pada abad ke-15, namun Venezia cepat mengambil potensi daripada teknologi ini; ia dengan pengaruhnya sebagai suatu kota perdagangan antarabangsa menjadikan ia sebagai kota percetakan dunia pada tahun 1482.
Republik ini kehilangan kemerdekaannya apabila ditawan Napoleon Bonaparte pada 12 Mei 1797. Ia kemudian menjadi sebahagian dari Austria dan seterusnya Itali.

Zaman Moden

Sewaktu zaman Perang Dunia Kedua, Venezia terselamat daripada sebarang serangan tentera. Hanya dalam Operation Bowler sahaja ada kegiatan sebegini berlaku di mana Tentera Udara Diraja British menyerang pengawal lautan milik Wehrmacht pada Mac 1945. dengan tepatnya sehingga langsung tidak menjejaskan binaan yang ada dalam kota tersebut.
Ashmit Patel

Karier

Karier Patel bermula sebagai pembantu pengarah dan bekerja dengan Vikram Bhatt dalam pembikinan filemnya, Aap Mujhe Achche Lagne Lage (2002), Awara Paagal Deewana (2002), Raaz (2002) dan Footpath (2003). Dia membuat debut lakonannya dengan filem Inteha yang diarahkan oleh Vikram Bhatt. Pada 2004, dia muncul bersama Mallika Sherawat dan Emraan Hashmi dalam thriler Murder, inspirasi Bollywood dari Unfaithful. Filem itu adalah kejayaan komersial pertamanya.
Pada 2005, Patel membintangi thriler arahan Soni Razdan Nazar dan Silsilay arahan Khalid Mohammed. Kedua-dua buah filem itu tidak mencapai kejayaan pecah panggung. Pada 2006, dia juga memegang watak utama dalam Dil Diya Hai, Banaras dan Fight Club. Dalam tahun 2007, dia membintangi komedi Kudiyon Ka Hai Zamana bersama-sama Mahima Chaudhary dan Rekha. Filem berikutnya Toss diterbitkan pada tahun 2009.
Patel tampil sebagai salah seorang finalis musim ke-4 rancangan realiti TV India Bigg Boss. Dia mengacara sebuah rancangan Superstud di UTV Bindass dan mengusahakan dua buah filem, Good Night dan Future Toh Bright Hai Jee. Kini dia mengacara sebuah rancangan Superdude di UTV Bindass.
Patel adalah ahli seumur hidup Kelab TV dan Filem Antarabangsa AAFT.
Betelu

Betelu merupakan sebuah kawasan perbandaran yang terletak di Sepanyol dalam wilayah Navarre.
Sailendra

Asal

Inskripsi Sailendra terawal bertarikh dari 778 (Inskripsi Kalasan). Kuasa Sailendra tertumpu di Dataran Kedu yang terletak di Jawa selatan-tengah. Kawasan ini adalah kawasan sawah yang memberikan keselamatan daripada serangan laut yang sering berlaku di pantai utara pulau itu. 
Ekologi Daratan Kedu memerlukan kerjasama untuk memperuntukkan air kepada para penanam padi. Keturunan pemerintah tempatan muncul untuk mengawal dan menyelaraskan air di setiap sungai atau lembangan sungai. Menurut Clifford Geertz, sawah memerlukan banyak kerja untuk membina dan memeliharakan saliran, terusan, dan teres. Sesuatu keturunan yang dapat memobilisasikan tenaga kerja melebihi satu lembangan sungai akan dapat menguasai keturunan tempatan yang lain. Sailendra dapat memobilisasikan tenaga kerja melintasi sempadan-sempadan setiap lembangan sungai melalui penggunaan kuasa perlambangan yang dikaitkan kepada penggunaan upacara amal agama Hindu dan Buddha, termasuk inskripsi Sanskrit, sebuah istana bergaya India dan sebuah kraton, serta kuil-kuil dan tugu-tugu peringatan.

Sejarah

"Sailendra", nama wangsa yang diberikan oleh ahli sejarah bermaksud "penguasa gunung". Gelaran ini mungkin dipilih untuk menimbulkan kenangan pada gelaran sailaraja (raja gunung) yang dipergunakan oleh raja-raja Funan yang dituntut merupakan leluhur wangsa Sailendra. Gelaran ini sering termuncul dalam epigrafi Sailendra walaupun nama ini tidak semestinya digunakan oleh keturunan pemerintah tersebut. Pemerintah-pemerintah Srivijaya seringnya merujuk kepada diri sendir sebagai Sailendra di India untuk alasan-alasan yang tidak dapat dipastikan.
Selepas pembentukan Srivijaya, Sailendra mengekalkan hubungan yang rapat dengan Srivaya, termasuk hubungan melalui perkahwinan. Hubungan bersaling antara kedua-dua kerajaan ini memastikan bahawa Srivijaya tidak perlu takut akan kemunculan satu pesaing Jawa, dan Sailendra mempunyai laluan ke pasaran antarabangsa. Sailendra menyertai perdagangan Jalanan Rempah antara China dan India, tetapi tahap penyertaannya tidak pernah dapt menyaingi Srivijaya. Penanaman padi intensif merupakan keluaran utama kerajaan Sailendra.
Sailendra melitupi Dataran Kedu dengan tokong dan kuil Buddha Vajrayana untuk merayakan dan menegaskan kuasa mereka. Kompleks kuil Borobudur yang dibina antara tahun 778 dan 824 merupakan pencapaian Sailendra yang terutama. Borobudur merupakan tugu peringatan agama Buddha yang pertama di Asia Tenggara, dan mempengaruhi pembinaan tugu-tugu peringatan yang kemudian, seperti Angkor Wat di Kemboja. 
Pada kemuncaknya, kerajaan Sailendra memerintah dua pertiga daripada Jawa timur, Bali, Lombok, kawasan pantai Kalimantan, Sulawesi selatan, dan Chenla Laut, pengganti negara Funan.
Hinojares

Hinojares merupakan sebuah kawasan perbandaran yang terletak di wilayah Jaén, Andalusia, Sepanyol
Mountains of the Moon

Ringkasan

Kisah Captain Richard Francis Burton dan ekspedisi Lt John Hanning Speke untuk mencari sumber sungai Nil...
Identiti Putrajaya

Bendera

Jata negara Malaysia di tengah-tengah bendera melambangkan Putrajaya sebagai pusat pentadbiran yang baru di Malaysia.

Mercu tanda

Mercu tanda Putrajaya:
Mercu tanda yang pertama Putrajaya sebelum yang lain, mercu tanda Putrajaya atau Putrajaya Monument terletak di dalam keindahan Taman Perdana Putrajaya.
Bárcena de Pie de Concha

Bárcena de Pie de Concha merupakan sebuah kawasan perbandaran di Sepanyol di Cantabria, di komuniti autonomi Cantabria.
Artpop

Artpop merupakan album studio ketiga penyanyi Amerika Syarikat, Lady Gaga.
My Darling, Inspektor Daniel

Sinopsis

Kisah Inspektor Daniel yang berpindah ke balai polis baru. Dia bekerja dengan Inspektor Hannah, yang mula menaruh perasaan kepadanya. Sementara itu, Maya paranoid apabila "stalker" mula cuba dekatkan diri dengannya. Maya mengambil keputusan untuk buat laporan polis dan Inspektor Daniel ditugaskan untuk menguruskan kes itu. Inspektor Daniel dan Maya mula rapat menyebabkan Inspektor Hannah mula cemburu.
Vonny Cornelia

Kehidupan peribadi

Vonny pernah menjalin kasih dengan Baim Wong, ia dan Baim pernah berhubungan selama 1 tahun. Kini Vonny kembali merajut cinta dengan mantan kekasih Marshanda itu.
Adib Adam

Pendidikan dan kerjaya

Beliau merupakan bekas pelajar Sekolah Menengah Kebangsaan Tinggi Melaka.
Beliau pernah menjadi Penolong Pegawai Daerah di Kuala Selangor. Seterusnya meletak jawatan dan menjadi Setiausaha eksekutif di ibu pejabat UMNO, PWTC. Pada 1971, beliau dilantik sebagai Atase Maklumat kepada Kedutaan Malaysia di Belanda.

Keluarga

Anaknya Aida Mohd. Adib dilahirkan di Kuala Lumpur pada tahun 1976. Aida belajar di Convent Bukit Nanas School dan belajar Undang-undang di South Bank University London. 
Anak keduanya Ahmad Azuwar Mohd. Adib dilahirkan di Kuala Lumpur pada tahun 1968.  Azuwar bersekolah di Sekolah Alam Shah dan belajar undang-undang dan sosiologi di Universiti Keele. 
Anak ketiganya Ahmad Azam lahir diKuala Lumpur 1967 . Dia bersekolah di Sekolah Alam Shah dan belajar jurusan Pengajian Perniagaan di Richmond College University, London.
Anak keempatnya Azdarlina lahir pada tahun 1989. Bersekolah di Sekolah Menengah Kebangsaan Convent Bukit Nanas (M) dan belajar jurusan kejuruteraan komunikasi di Kolej university damansara utama.

Ketua Menteri Melaka

Selepas memenangi kerusi DUN Ayer Panas di dalam Pilihan raya Umum 1978, Perdana Menteri Malaysia ketika itu, Tun Hussein Onn telah melantik beliau menggantikan Datuk Setia Haji Abdul Ghani Ali sebagai Ketua Menteri Melaka yang baharu. Beliau menjadi Ketua Menteri Melaka dari 11 Julai 1978 hingga 26 April 1982. Ketika dilantik beliau baru berumur 37 tahun dan telah menjadi ketua menteri selama empat tahun. 
Beliau kemudiannya diganti oleh Tan Sri Rahim Thamby Chik pada 1982.
Selaku Ketua Menteri, beliau telah merasmikan Maktab Rendah Sains MARA Tun Ghafar Baba pada 21 Jun 1981. Beliau juga merasmikan Sekolah Menengah Kebangsaan Ghafar Baba.

Jemaah Menteri

Beliau menang bertanding di parlimen Alor Gajah, Melaka.
Apabila  Dr. Mahathir Mohamad menjadi Perdana Menteri Malaysia pada 1981, Dato' Mohamed Rahmat digugurkan dari Menteri Penerangan dan diganti oleh Dato' Seri Mohd Adib bin Mohamad Adam (1982-1984). Mohamed Rahmat dilantik sebagai Duta berstatus menteri ke Jakarta, Indonesia pada 1982.
Seterusnya beliau dilantik sebagai Menteri Pembangunan Luar Bandar, Koperasi dan Usahawan dari 17 Julai 1984 -11 Ogos 1986. Antara tugasnya ialah menjaga Lembaga Kemajuan Tanah Persekutuan (Felda).
Peyrestortes

Peyrestortes merupakan sebuah komun di jabatan Pyrénées-Orientales di selatan Perancis.
Kabinet Perpaduan Negara

Susunan Kabinet

Susunan kabinet awal ini berdasarkan Keputusan Presiden Republik Indonesia No. 355/M Tahun 1999 yang bertarikh 26 Oktober 1999 tentang Pembentukan Kabinet untuk tempoh 1999-2004 yang ditandatangani oleh Presiden Abdurrahman Wahid.

Setiausaha Kabinet

Pada 4 Januari 2000, berdasarkan Keputusan Presiden RI No. 4 Tahun 2000 Tentang Pelantikan Setiausaha Kabinet sebagai Ketua Sekretariat Kabinet, Marsillam Simanjuntak dilantik sebagai Setiausaha Kabinet.
2 Fast 2 Furious

Jalan cerita

Brian O'Connor (Paul Walker), bekas polis yang dilucutkan jawatan kerana melepaskan Dominic Toretto (lakonan Vin Diesel tetapi tidak membuat penampilan dalam filem ini) di dalam filem The Fast and the Furious, memulakan hidup baru di Miami, Florida sebagai pelumba haram di sana. Dengan nama samaran "Bullet", dia berkawan dengan Tej Parker (Chris 'Ludacris' Bridges) - seorang bekas pelumba haram serta seorang mekanik talaan kereta terkenal, Jimmy (Jin) serta Suki (Devon Aoki) - juga seorang pelumba haram. Cerita bermula apabila O'Connor dijemput oleh Parker untuk menyertai satu perlumbaan haram di mana dia menang mudah, tetapi ditangkap setelah pihak polis serta ejen kastam AS melumpuhkan kereta Nissan Skyline GT-Rnya dengan alat ESD (Alat Gangguan Elektronik). Untuk membersihkan namanya, bekas bosnya dari FBI, Ejen Bilkins membuat tawaran menyertai misi FBI.
O'Connor dan Bilkins kemudian pergi ke Barstow, California di mana O'Connor bertemu dengan rakan sepermainannya Roman Pearce (Tyrese). Misi mereka adalah untuk menyamar sebagai pelumba haram untuk raja dadah Argentina, Carter Verone (Cole Hauser), dengan pertolongan Monica Fuentes (Eva Mendes), seorang ejen kastam AS yang menyamar menjadi teman wanita Carter.
Babak seterusnya dipenuhi adengan lumba haram, termasuklah babak O'Connors dan Pearce memenangi dua buah kereta hasil kemenangan mereka dalam satu perlumbaan haram. Di dalam perlumbaan itu, mereka memenangi kereta Yenko Camaro model tahun 1969 dan Dodge Challenger model tahun 1970.
Tidak lama setelah memenangi perlumbaan tersebut O'Connor dan Pearce tiba di kelab malam milik Verone agar Verone dapat "memujuk" seorang detektif polis bernama Whitworth untuk menjauhkan pihak polis daripada O'Connor dan Pearce untuk memudahkan mereka mengangkut wang. Pagi esoknya mereka diberi misi menghantar wang dengan masing-masing menaiki kereta Mitsubishi Lancer Evolution VII (O'Connor) dan Mitsubishi Eclipse (Pearce) dengan sejumlah wang di dalam but serta turut dinaiki orang suruhan Verone. Tiba-tiba mereka dikejar polis sehingga menghala ke sebuah gudang. Di dalam gudang tersebut, mereka menukar kereta serta berpakat dengan rakan lumba haram mereka untuk keluar berpecah bagi mengelirukan pihak polis tempatan, membolehkan mereka meneruskan misi mereka. Kemuncak cerita ini adalah semasa Verone cube melepaskan diri menaiki kapal layar setelah memberitahu Monica bahawa dia tahu identiti Monica sebagai ejen samaran Kastam Amerika Syarikat. Di atas kapal layar, Verone memarahi Monica kerana membocorkan maklumat Verone yang mahu melarikan diri melalui udara kepada pihak kastam. Babak penamat muncul apabila kereta Camaro yang dipandu O'Connors melompat ke kapal layar tersebut melalui sebuat jeti untuk menyelamatkan Monica. Akhirnya Verone ditangkap dan sejumlah wang hasil jualan dadahnya dirampas pihak kastam, kecuali sebahagian kecil yang "dicuri" oleh O'Connor dan Pearce.
Trubus

Poskod

Poskod yang digunakan di Trubus adalah 33681. Terdapat 8 buah desa di dalam daerah kecamatan Lubuk Besar.
Adi dan Ayah

Serial Adi dan Ayah adalah sebuah drama komedi keluarga yang mengangkat kisah mengenai hubungan antara seorang anak laki-laki bernama Adi dengan sang Ayah. Adi yang cerdas ini begitu mengidolakan sang ayah yang seringkali berlaku konyol dan kikuk, tetapi ia selalu menganggap Ayahnya adalah Ayah terbaik dan terhebat di dunia ini. Lewat serial ini penonton akan melihat hubungan menarik antara seorang anak yang begitu dekat dengan Ayahnya.
Kelucuan-kelucuan di setiap episodenya muncul saat bagaimana usaha si Ayah dengan sekuat tenaga untuk dapat memenuhi semua keinginan Adi, yang terkadang sepertinya tidak masuk di akal. Keinginan-keinginan Adi kebanyakan dikarenakan ulah dari Dana dan Dini, tetangga Adi yang juga merupakan anak dari Bos ayah Adi, dimana mereka selalu pamer dan membandingkan antara Ayah Adi dengan Ayah mereka. Karena menurut Adi sang Ayah pasti selalu lebih dari ayah-ayah lainnya, maka mau tidak mau sang Ayah harus bisa melakukan kehebatan-kehebatan yang ingin dipamerkan Adi kepada tetangganya, Dana dan Dini, dan Bertha, Ibu mereka.
Serial Adi dan Ayah ini menampilkan Anbo Onthoceno sebagai Adi, Binyo Sungkar sebagai Ayah/Pak Ari, Cynthia Hermawan sebagai Bunda/Ibu Meli, Melson sebagai Nelson, Jessica sebagai Dana, Bellinda Camessy sebagai Dini, Samsul Gondho sebagai Pak Benny/Bos Ayah Adi, dan Melly Saripah sebagai Ibu Bertha/Istri Pak Benny. Serial ini diproduksi oleh MULTIVISION dan disutradarai oleh Ravi Umale